Publication: Magyar Közlöny
Issue: MK-1999-102 (Year: 1999, Number: 102)
Era: 1990-2004
Section: az 1999. évi CI. törvényhez
Paragraph Index: 714

(4) Olyan jogerős határozatokat vagy egyezségeket, amelyeket a jelen Cikk (3) bekezdése szerint járó kártérítési igények ügyében valamelyik Szerződő Fél államának bírósága hozott, vagy amelyekben egy ilyen bíróság előtt állapodtak meg, a másik Szerződő Fél állama elismeri és végrehajtja. Ha a pervesztes fél nem bocsátkozott az eljárásba, akkor be kell mutatni olyan értelmű igazolást, hogy ennek a félnek szabályszerűen és kellő időben kézbesítették a keresetlevelet vagy az ezzel egyenértékű iratot. Az elismerést és a végrehajtást meg kell tagadni, — ha a határozat egy korábban ugyanazon felek között, ugyanazon igényről hozott jogerős határozattal ellentét- 1999/102. szám ben áll, amelyet annak a Szerződő Fél államának a bírósága hozott, amelynek területén a határozatot el kell ismerni és végre kell hajtani; — ha a határozat sérti ama Szerződő Fél jogrendszerének alapelveit (közrendjét), amelyben a végrehajtást kérik; — vagy ha a határozat nem azokon a jogszabályokon alapul, amelyeket a jelen Egyezmény szerint alkalmazni kellett volna; ez a rendelkezés azonban nem gátolja az elismerést vagy a végrehajtást, ha a határozat a jelen Egyezmény szerint alkalmazandó jogszabályoknak megfelel.

Source: https://magyarkozlony.hu/hivatalos-lapok/7ad1af37754140355582b0e41604e9ea1ee0dab8/dokumentumok/97a8b634186adba59adab1d2db15b0a250fdefc2/letoltes